Könlümdə arabir sərin külək əsər
Könlümdə arabir sərin külək əsər!
Ürəyim də sanki durar kövrək əsər!

Səslər yarı külək pıçıltılı səslə! 
Həyacanlanıb döyünər ürək əsər! 

Sanki dağıdıb saçların hər tərəfə
Bu külək, Xəyalımda əsərək- əsər!

Gülümsəyərək bu külək nazın süzər! 
Baxar qəmgin üzümə gülərək əsər! 

Sancı çəkər bu ürək, sənsiz ey külək! 
Özü-özüylə söhbət edərək əsər!

Kaş dinləsən ey Yar qəlbimdəki sirri!
Qalıb dərd gizli, can sevinərək əsər! 

Sən mənim yeganə sevgili Məhbubum!
Gəl-gör könlümdə külək necə tək əsər!

Rauf, bu külək saldı könlü divanə!
Hər gecə-gündüz can titrəyərək əsər!   
    ...Müəllif:Rauf Cavad 
 Qəzəllər